CELEX: 32022R0489
Language: ro
Date: 2022-03-25 00:00:00
Title: Regulamentul de punere în aplicare (UE) 2022/489 al Comisiei din 25 martie 2022 de modificare a Regulamentului de punere în aplicare (UE) nr. 540/2011 în ceea ce privește perioadele de aprobare a substanțelor active flubendiamidă, acid L-ascorbic, spinetoram și spirotetramat (Text cu relevanță pentru SEE)

28.3.2022   
               
               
                  RO
               
               
                  Jurnalul Oficial al Uniunii Europene
               
               
                  L 100/7
               
            
         REGULAMENTUL DE PUNERE ÎN APLICARE (UE) 2022/489 AL COMISIEI
         din 25 martie 2022
         de modificare a Regulamentului de punere în aplicare (UE) nr. 540/2011 în ceea ce privește perioadele de aprobare a substanțelor active flubendiamidă, acid L-ascorbic, spinetoram și spirotetramat
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 17 primul paragraf,
         întrucât:
         
                     (1)
                  
                  
                     Partea B din anexa la Regulamentul de punere în aplicare (UE) nr. 540/2011 al Comisiei (2) stabilește substanțele active aprobate în temeiul Regulamentului (CE) nr. 1107/2009.
                  
               
                     (2)
                  
                  
                     Regulamentul de punere în aplicare (UE) 2020/2007 al Comisiei (3) a prelungit perioada de aprobare a substanței active spirotetramat de la 30 aprilie 2024 până la 31 iulie 2024, a spinetoramului și acidului L-ascorbic de la 30 iunie 2024 până la 30 septembrie 2024 și a flubendiamidei de la 31 august 2024 până la 30 noiembrie 2024. Prelungirile au fost necesare deoarece Regulamentul de punere în aplicare (UE) 2020/1740 al Comisiei (4) a devansat cu 3 luni data depunerii dosarelor în sprijinul reînnoirii aprobării. Prin urmare, a fost necesar să se mențină data depunerii dosarelor, astfel cum este necesar în baza Regulamentului de punere în aplicare (UE) nr. 844/2012 al Comisiei (5), acordându-se solicitanților timpul necesar pentru pregătirea și depunerea dosarelor în formatul necesar.
                  
               
                     (3)
                  
                  
                     În ceea ce privește flubendiamida, acidul L-ascorbic, spinetoramul și spirotetramatul, nicio cerere de reînnoire a aprobării în conformitate cu articolul 5 alineatul (1) din Regulamentul de punere în aplicare (UE) 2020/1740 nu a fost transmisă în termen de 3 ani înainte de data respectivă a expirării aprobării prevăzută în anexa la prezentul regulament.
                  
               
                     (4)
                  
                  
                     Prelungirile perioadelor de aprobare a acestor substanțe active, prevăzute în Regulamentul de punere în aplicare (UE) 2020/2007, nu mai sunt justificate. Prin urmare, este necesar să se prevadă că aprobările acestor substanțe expiră la datele la care vor expira fără prelungire.
                  
               
                     (5)
                  
                  
                     Prin urmare, este necesar ca Regulamentul de punere în aplicare (UE) nr. 540/2011 să fie modificat în consecință.
                  
               
                     (6)
                  
                  
                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTUL REGULAMENT:
         
            Articolul 1
            Anexa la Regulamentul de punere în aplicare (UE) nr. 540/2011 se modifică în conformitate cu anexa la prezentul regulament.
         
         
            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 25 martie 2022.
            
               
                  Pentru Comisie
               
               
                  Președinta
               
               Ursula VON DER LEYEN
            
         
         
            (1)  JO L 309, 24.11.2009, p. 1.
         
            (2)  Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active aprobate (JO L 153, 11.6.2011, p. 1).
         
            (3)  Regulamentul de punere în aplicare (UE) 2020/2007 al Comisiei din 8 decembrie 2020 de modificare a Regulamentului de punere în aplicare (UE) nr. 540/2011 în ceea ce privește prelungirea perioadelor de aprobare a substanțelor active 1-decanol, 1,4-dimetilnaftalină, 6-benziladenină, acequinocil, Adoxophyes orana granulovirus, sulfat de aluminiu, amisulbrom, Aureobasidium pullulans (tulpinile DSM 14940 și DSM 14941), azadiractină, Bacillus pumilus QST 2808, benalaxil-M, bixafen, bupirimat, Candida oleophila tulpina O, clorantraniliprol, fosfonat de disodiu, ditianon, dodină, emamectin, flubendiamidă, fluometuron, fluxapiroxad, flutriafol, hexitiazox, imazamox, ipconazol, isoxaben, acid L-ascorbic, polisulfură de calciu, ulei de portocale, Paecilomyces fumosoroseus tulpina FE 9901, pendimetalin, penflufen, pentiopirad, fosfonați de potasiu, prosulfuron, Pseudomonas sp. tulpina DSMZ 13134, piridalil, piriofenonă, piroxsulam, chinmerac, acid S-abscisic, sedaxan, sintofen, tiosulfat de sodiu și argint, spinetoram, spirotetramat, Streptomyces lydicus tulpina WYEC 108, taufluvalinat, tebufenozid, tembotrionă, tiencarbazon, valifenalat, fosfit de zinc (JO L 414, 9.12.2020, p. 10).
         
            (4)  Regulamentul de punere în aplicare (UE) 2020/1740 al Comisiei din 20 noiembrie 2020 de stabilire a dispozițiilor necesare pentru punerea în aplicare a procedurii de reînnoire pentru substanțele active, astfel cum se prevede în Regulamentul (CE) nr. 1107/2009 al Parlamentului European și al Consiliului, și de abrogare a Regulamentului de punere în aplicare (UE) nr. 844/2012 al Comisiei (JO L 392, 23.11.2020, p. 20).
         
            (5)  Regulamentul de punere în aplicare (UE) nr. 844/2012 al Comisiei din 18 septembrie 2012 de stabilire a dispozițiilor necesare pentru punerea în aplicare a procedurii de reînnoire pentru substanțele active, prevăzută în Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare (JO L 252, 19.9.2012, p. 26).
      
      
         
            ANEXĂ
            Partea B din anexa la Regulamentul de punere în aplicare (UE) nr. 540/2011 se modifică după cum urmează:
            
                        1.
                     
                     
                        în a șasea coloană, „Expirarea aprobării”, la rândul 60, „Spirotetramat”, data se înlocuiește cu „30 aprilie 2024”;
                     
                  
                        2.
                     
                     
                        în a șasea coloană, „Expirarea aprobării”, la rândul 66, „Acid L-ascorbic”, data se înlocuiește cu „30 iunie 2024”;
                     
                  
                        3.
                     
                     
                        în a șasea coloană, „Expirarea aprobării”, la rândul 67, „Spinetoram”, data se înlocuiește cu „30 iunie 2024”;
                     
                  
                        4.
                     
                     
                        în a șasea coloană, „Expirarea aprobării”, la rândul 74, „Flubendiamidă”, data se înlocuiește cu „31 august 2024”.